**POZDRAVLJENI DRUGOŠOLCI IN STARŠI!**

V prihodnjih dneh bomo skupaj preizkusili nekaj novega za vas in zame, to je učenje na daljavo. S pomočjo šole na daljavo se bomo vsi marsikaj novega naučili. Vi boste postali bolj odgovorni, organizirani in zrelejši, jaz pa bom odkrila kakšen skriti talent več.

Pred vami je torej obdobje samostojnega dela: utrjevanje že obdelanih učnih vsebin ter spoznavanje in učenje novih učnih vsebin v skladu z učnim načrtom. Pri tem vam bom vedno stala ob strani. Za vsako uro boste dobili kratka, jasna navodila, kaj in kako početi. Trudila se bom, da bo delo pestro in zanimivo. Verjamem, da nam bo s skupnimi močmi uspelo in bo pouk potekal kljub temu, da smo vsi doma, dalje, le na malo drugačen način.

Za potrebe pouka bomo uporabljali **elektronsko pošto in spletno stran OŠ dr. Franja Žgeča Dornava, kjer boste našli naloge, ki jih morate opraviti.**

Posredujem vam povezave do vseh brezplačnih gradiv, učbenikov, interaktivnih nalog:

* <https://interaktivne-vaje.si/>
* <https://www.lilibi.si/>

Naloge rešujete v delovni zvezek, snov pišete v zvezke ali na liste, ki jih vlagate v mapo ali zalepite v zvezek. **Vsak zapis se naj začne z navedbo** **datuma** (npr. 21. 3. 2020). Otroci naj naloge rešujejo čim bolj samostojno, starši vi jih le spodbujajte, stojte jim ob strani in jih vodite. Šola je skrb otrok. Če imate težave, se lahko vedno obrnete name. Delo si organizirajte tako, da boste imeli čas še za druge dejavnosti.

Povratno informacijo o opravljenem delu mi bodo starši poslali na spodaj naveden e-naslov. To pomeni, da bodo list ali stran v DZ fotografirali in mi fotografijo poslali kot priponko. Večkrat vam bom tudi posredovala rešitve in boste z rdečim pisalom namesto mene popravili napake.

Če se vam kje zalomi, imate vprašanje, težave, sem vam vedno na voljo na FB, MSNG ali po e-pošti: simonapersa88@gmail.com.

Če bi si vi ali otroci želeli pogovora z menoj, me lahko vedno kontaktirate. Vedno si bom vzela čas za vas in za moje sončke, katere že zelo pogrešam!

Naj bo to naš čas. Želim nam uspešen začetek.

Ostanite zdravi!

**DRUGOŠOLCI ZMOREMO!**

                                                                          Vaša učiteljica Simona